

REPUBLIKA HRVATSKA

ŽUPANIJSKO DRŽAVNO ODVJETNIŠTVO

U OSIJEKU

Osijek, Kapucinska 21

Obavijest o testiranju kandidata prijavljenih na natječaj za prijam u državnu službu na radno mjesto višeg referenta (ranije viši stručni referent) na neodređeno vrijeme u Županijskom državnom odvjetništvu u Osijeku

REPUBLIKA HRVATSKA  
ŽUPANIJSKO DRŽAVNO ODVJETNIŠTVO U OSIJEKU

Na temelju članka 4. Uredbe o raspisivanju i provedbi javnog natječaja i internog oglasa u državnoj službi („Narodne novine“ broj 78/2017. i 89/2019. – dalje u tekstu: Uredba), te sukladno javnom natječaju objavljenom u Narodnim novinama broj 76/2024. od 26. lipnja 2024., mrežnoj stranici Ministarstva pravosuđa, uprave i digitalne transformacije, mrežnoj stranici Državnog odvjetništva Republike Hrvatske te mrežnoj stranici Hrvatskog zavoda za zapošljavanje, za prijam u državnu službu na neodređeno vrijeme u Županijsko državno odvjetništvo u Osijeku na radno mjesto viši referent – 1 izvršitelj/ica, dana 19. kolovoza 2024. oglašava se sljedeća

O B A V I J E S T

I. Testiranje kandidata koji su podnijeli pravodobne i potpune prijave te ispunjavaju propisane uvjete, **za radno mjesto viši referent** (ranije viši stručni referent) održat će se

u prostorijama Županijskog državnog odvjetništva u Osijeku, Kapucinska 21

**dana 28. kolovoza 2024. s početkom u 9,00 sati.**

II. Testiranju mogu pristupiti samo osobe koje se imaju smatrati kandidatima sukladno članku 10. Uredbe.

III. Testiranju mogu pristupiti oni kandidati koji pravovremeno dođu u zakazani dan i vrijeme iz točke I. ove obavijesti te dokažu svoj identitet važećom identifikacijskom ispravom.

Za vrijeme pisanog dijela testiranja kandidatima nije dozvoljeno napuštati prostoriju u kojoj se obavlja testiranje, razgovarati s ostalim kandidatima, koristiti se zakonima, drugom literaturom i bilješkama te koristiti mobitel ili druga komunikacijska sredstva. Zbog povrede navedenih pravila kandidat će biti udaljen s provjere znanja, dok postignuti rezultat Komisija za provedbu javnog natječaja (dalje u tekstu: Komisija) neće priznati niti ocijeniti.

IV. Nakon provedbe pisanog dijela testiranja, na razgovor s Komisijom bit će pozvani oni kandidati koji su zadovoljili na provjeri znanja, sposobnosti i vještina u pisanom dijelu testiranja, a sve sukladno članku 13. i 14. Uredbe.

Raspored održavanja razgovora s Komisijom bit će utvrđen po završetku pisanog dijela testiranja, o čemu će kandidati biti obaviješteni.

Razgovor s Komisijom bit će proveden i vrednovan sukladno članku 14. Uredbe.

V. Kandidat koji nije pristupio testiranju više se ne smatra kandidatom u postupku.

VI. Sadržaj i način testiranja kandidata za radno mjesto viši referent - 1 izvršitelj/ica te pravni izvori za pripremu kandidata za testiranje objavljeni su uz javni natječaj na mrežnoj stranici Državnog odvjetništva Republike Hrvatske [www.dorh.hr](http://www.dorh.hr/).

VII. Čelniku tijela Komisija dostavlja izvješće o provedenom postupku koje potpisuju svi članovi.

VIII. Izabranom kandidatu/kandidatkinji dostavlja se obavijest o izboru, a radi dostave uvjerenja o zdravstvenoj sposobnosti za obavljanje poslova radnog mjesta, uvjerenja nadležnog suda da se protiv njega ne vodi kazneni postupak i izvornika isprava dostavljenih uz prijavu.

IX. Za najboljeg kandidata Županijsko državno odvjetništvo u Osijeku, sukladno odredbi članka 122. stavak 3. Zakona o državnom odvjetništvu („Narodne novine“ broj 67/2018. i 21/2022.), podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji. Sigurnosna provjera provodi se sukladno zakonu kojim se uređuje provođenje sigurnosnih provjera.

X. Nakon dostave navedenih uvjerenja, te rezultata provjere, čelnik tijela donosi rješenje o prijmu u državnu službu na neodređeno vrijeme izabranog kandidata/kandidatkinje, a koje se kandidatima dostavlja javnom objavom na mrežnoj stranici Ministarstva pravosuđa, uprave i digitalne transformacije ([www.mpudt.gov.hr](http://www.mpudt.gov.hr)), a objavit će se i na mrežnoj stranici Državnog odvjetništva Republike Hrvatske ([www.dorh.hr](http://www.dorh.hr/)).

KOMISIJA ZA PROVEDBU JAVNOG NATJEČAJA